text: Kræver klart svar om bander
  22 april 2010 kl. 16.09
  Borgerne har krav på at få at vide, hvilke bander der huserer i deres område.
  Det siger SF?s retspolitiske ordfører, Karina Lorentzen fra Kolding.
   
  - Det er ikke i orden, når politiet i sin nye banderapport vælger at hemmeligholde, hvor landets hårdeste kriminelle huserer, siger hun.
  Rapporten viser, at antallet af både bander og bandemedlemmer er vokset det seneste år, men borgerne kan for eksempel ikke læse, at især det sydjyske område har været udsat for en regulær tilstrømning.
  I Esbjerg, Fredericia, Kolding og Vejle er der kommet nye grupperinger af rockerbander.
  Karina Lorentzen vil nu bede justitsminister Lars Barfoed (K) offentliggøre den fuldstændige banderapport.
  